《芭蕉雨 与张月娟姊雨夜夜话》
清代·许德蘋

并坐虚窗意切。有谁来解得、同心结。一粟灯花明灭。

可奈对著愁人，将愁怎说。

人生浑似梦蝶。看乌兔飘瞥。只一例收场、还分别。

正谁到、断肠时，惊听雨滴丛蕉，风摇片铁。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。